Oinopión

Oinopión ( – Oinopión, ) je v gréckej mytológii syn boha vína Dionýza (alebo aténskeho kráľa ThéseaPlutarchos, Bioi paralléloi, Théseus, 20,1.) a krétskej princeznej Ariadny;Apollodoros, Bibliotheca, Epitome, E,1,9. kráľ ostrova Chios.Diodoros, Bibliotheca historia, 5,79,1.

Kráľ Rhadamanthys, slávny zákonodarca na ostrove Kréta, korunoval Oinopióna za kráľa ostrova Chios. Oinopión sa v mladosti od svojho otca boha Dionýza naučil umeniu výroby vína a tak tieto znalosti ostrovanom odovzdal.

Oinopón a nymfa Heliké sa potom stali rodičmi dcéry Meropy.Apollodoros, Bibliotheca, 1,4,3.(alebo Aeropy).Parthenios, Erotica pathemata, 20. Podľa antického autora Pausania sa Oinopión plavil na ostrov Chios v sprievode svojich synov,  Tala, Euantha, Mela, Salaga a Athamanta.Pausanias, Periégésis tés Hellados, 7,4,8.

Do jeho dcéry Meropy sa zaľúbil slávny lovec Órión. Oinopión mu potom svoju dcéru za manželku sľúbil, pod podmienkou, že jeho ostrov oslobodí od nebezpečných šeliem. Keď Órión zadanú úlohu splnil, Oinopión svoj sľub nemienil dodržať a svadbu stále odkladal. Jedného dňa však Órióna trpezlivosť prešla a potom ako ho Oinopión opil vínom sa jeho dcéry Meropy zmocnil násilím. Za túto nehoráznu opovážlivosť ho Oinopión následne oslepil.

 Referencie a bibliografia 

Kategória:Postavy gréckej mytológie